KATALOG INFORMACIJA GRADSKE KNJIŽNICE I ČITAONICE SLATINA
Klasa:      008-01/25-01/1
Ur.Broj:     2189-2-9-25/1
 
I. UVODNE NAPOMENE:
 Gradska knjižnica i čitaonica Slatina  narodna je knjižnica, javna ustanova Grada Slatine. Vlasnička i osnivačka prava nad Knjižnicom ima grad Slatina. 
 Knjižničnu djelatnost obavlja kao javnu službu, sukladno Zakonu o knjižnicama. Knjižnicom upravlja ravnatelj. Gradska knjižnica i čitaonica Slatina raspolaže informacijama koje proizlaze iz djelokruga rada Knjižnice, većinom u pisanom obliku, te na mrežnim stranicama. 
Knjižnica obavlja svoju djelatnost na adresi Šetalište Julija Bürgera 1, Slatina.
II. OSNOVNI PODACI O KATALOGU
            Naziv ustanove: Gradska knjižnica i čitaonica Slatina 
Adresa sjedišta: Šetalište Julija Bürgera 1, Slatina
            Odgovorna osoba: ravnateljica Sanja Pajnić
Datum prve objave kataloga: siječanj 2020.
 Katalog je dostupan na adresi: www.knjiznica-slatina.hr
 Pisani upiti mogu se dostaviti
- u pisanom obliku na adresu: Gradska knjižnica i čitaonica Slatina, Šetalište Julija Burgera 1, 33520 Slatina
            - e-mailom: odjel.odrasli@knjiznica-slatina.hr (službenik za informiranje) 
- usmenim upitom službeniku za informiranje (Marija Cindrić)
-telefonom: 095/362-8388
 Temeljem članka 4. stavka 3. Zakona o pravu na pristup informacijama, ( NN, broj: 173/03, 144/10, 37/11, 77/11) ovaj Katalog informacija sadrži pregled informacija koje posjeduje, raspolaže ili nadzire Knjižnica. 
 Svrha objavljivanja Kataloga informacija je informiranje javnosti o dokumentima i informacijama koje posjeduje Knjižnica glede ostvarivanja prava na pristup informacijama. 
Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju.
 Temeljem Zakona o pravu na pristup informacijama Knjižnica će uskratiti pravo na pristup informaciji ako je informacija klasificirana stupnjem tajnosti sukladno zakonu i/ili općem aktu donesenom na temelju zakona ili je zaštićena zakonom kojim se uređuje područje zaštite osobnih podataka. 
Knjižnica omogućava pristup informacijama na sljedeći način:
 a) na službenoj web stranici Knjižnice:
 - informacije o ustroju i djelatnosti Knjižnice
 - informacije o zaposlenicima
 - informacije o aktivnostima Knjižnice
 - informacije o pravnim i drugim aktima Knjižnice
 - informacije o načinu i uvjetima korištenja građe i usluga Knjižnice - najave aktivnosti Knjižnice
 - informacije o javnoj nabavi roba, radova i usluga
 b) davanjem priopćenja sredstvima javnog priopćavanja,
 c) neposrednim pružanjem informacija korisniku koji je podnio zahtjev za pristup informacijama,
 d) uvidom u dokumente i izradom preslika dokumenata koji sadrže tražene informacije,
 e) dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

 III. SADRŽAJ KATALOGA INFORMACIJA
 Ovaj Katalog informacija sadrži pregled informacija koje posjeduje, s kojima raspolaže i koje nadzire Knjižnica:
 a) pregled informacija,
 b) opis sadržaja informacija,
 c) namjena informacija,
 d) način osiguravanja prava na pristup informacijama 
Pregled informacija:  Knjižnica posjeduje informacije, raspolaže s informacijama i nadzire informacije o: - ustroju i nadležnosti Knjižnice - zaposlenicima - aktivnostima Knjižnice - pravnim i drugim aktima Knjižnice -  načinu i pravilima korištenja knjižnične građe i usluga - javnoj nabavi, radovima i uslugama
 Opis sadržaja informacija - ustroj i nadležnost Knjižnice (opis djelokruga rada odjela) - zaposlenici (osnovni podaci o zaposlenicima, zvanja zaposlenika, radna mjesta zaposlenika po odjelima) - aktivnosti Knjižnice (aktivnosti Knjižnice na stručnom, kulturnom i obrazovnom polju) - pravni i drugi opći i pojedinačni akti Knjižnice (dokumentacija o osnivanju i registraciji, vlasništvu, obvezno-pravnim odnosima, Statut, izvješća)  - način i pravila korištenja knjižnične građe i usluga (pravilnici, odluke, naputci koji se odnose na način i uvjete članstva te korištenje građe i usluga Knjižnice) - javna nabava, radovi i usluge.
  Namjena informacija je osiguravanje prava na pristup informacijama, sukladno Zakonu o pravu na pristup informacijama i drugim propisima.

 Način osiguravanja prava na pristup informacijama
 Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama. Pravo na pristup informacijama ostvaruje se podnošenjem usmenog ili pisanog zahtjeva Knjižnici. Odgovor na pisani ili usmeni zahtjev za pravo na pristup informacijama Knjižnica će proslijediti u zakonskom roku od 15 dana od dana podnošenja urednog zahtjeva.
Knjižnica ima pravo na naknadu stvarnih materijalnih troškova od korisnika koji nastaju pružanjem informacije sukladno članku 10. Zakona, kao i na naknadu dostave tražene informacije sukladno kriterijima za određivanje visine naknade koje propisuje Agencija za zaštitu osobnih podataka.
Zahtjeve za ostvarivanje prava na pristup informacijama izvršavat će Marija Cindrić, službenik za informiranje u Gradskoj knjižnici i čitaonici Slatina.